kardosdrur/scandi-wiki huggingface dataset:
Wiesentheid

Wiesentheid er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Den er administrationsby i Verwaltungsgemeinschaft Wiesentheid.

Geografi 
Wiesentheid ligger i Region Würzburg (Bayerische Planungsregion 2).
I kommunen er der ud over Wiesentheid, landsbyerne Feuerbach, Geesdorf, Reupelsdorf og Untersambach.

Eksterne henvisninger
Småtrykssamlingen

Småtrykssamlingen på Det Kongelige Bibliotek, er en del af Danmarks Nationalbibliotek og befinder sig i Den Sorte Diamant på Slotsholmen
Småtrykssamlingen blev oprettet i 1902 som selvstændig samling. Men der findes også småtryk fra før oprettelsen. De ældste småtryk stammer helt tilbage til 1555.
Samlingen består (pr. 2010) af cirka 6,7 millioner tryk og fylder ca. seks hyldekilometer. Samlingen vokser med omkring 150 m årligt.

Småtryk defineres som institutioner, firmaer og foreningers aktuelle interne tryksager. Trods navnet småtryk er det ikke nødvendigvis små tryk. Der kan være alt fra etbladstryk til tykke kataloger. Typiske småtryk er vedtægter, årsberetninger, regnskaber, personaleblade, lokale idræts- og kirkeblade og politiske partiers lokale medlemsblade.
Desuden opbevares varekataloger med priser, kataloger for alle former for udstillinger, teater- og koncertprogrammer, telefonbøger og meget mere. Der er også en del visesamlinger f.eks. skillingsviser, viser på postkort, personelle lejlighedsviser og viser af navngivne forfattere.

Materialet modtages via pligtafleveringsloven og er for størstedelens vedkommende ikke katalogiseret, men ordnet i ca. 100 emnegrupper, der afspejler alle samfundslivets aspekter. Inden for de enkelte emnegrupper er materialet ordnet efter særlige retningslinjer, der er forskellige fra emne til emne. Materialet står i lukkede magasiner, men kan bestilles til brug på Læsesal Vest i Den Sorte Diamant og kan kopieres efter gældende regler.

Man kan finde materiale om så forskellige emner som Christiansborg Slots Brand 1884, andelsbevægelsens historie, de første fortrykte julebroderier og Københavns koncertrepertoire 1900-1935. Man kan også finde ud af, hvilken læsebog, man havde i skolen, hvad et par gummistøvler kostede i 1950'erne osv.

Samlingen kan benyttes af alle – forskere såvel som den alment interesserede bruger.

Eksternt link 
 Småtrykssamlingen på Det Kgl. Bibliotek

Kilder 

Det Kongelige Bibliotek
Samlinger på Det Kgl. Bibliotek
Det Kgl. Bibliotek
Handicap (flertydig)

Handicap har flere betydninger:

 Handicap – en funktionsnedsættelse, der har konsekvenser for en persons livsførelse
 Handicap (konkurrence) – en metode i sport og andre konkurrencer til at sikre at personer med forskellig dygtighed kan konkurrere mod hinanden
 Handicap (golf)
 Handicap (go)

Se også 
 Paralympiske lege – især tidligere også kaldet Handicap-OL
 Handicaphjælper
Alfredo Guzzoni

Alfredo Guzzoni (12. april 1877 – 1965) var en italiensk officer, som deltog i både 1. verdenskrig og 2. verdenskrig.

Tidlige år 
Guzzoni kom fra Mantua i Italien.

Italienske hær 
Guzzoni gik ind i den Kongelige italienske hær (Regio Esercito Italiana) i 1911 og kæmpede i 1. verdenskrig.

Efter den Anden italiensk-abessinske krig, blev Guzzoni udpeget som Eritreas guvernør. Han var guvernør fra 1936 til 1937.  

I 1939 havde Guzzoni en vigtig rolle i den italienske invasion af Albanien, og han blev øverstbefalende der i 1940. 

I juni 1940, efter at Italien var gået ind i 2. verdenskrig, ledede Guzzoni den italienske 4. armé under invasionen af Frankrig.  

Den 29. november 1940 efterfulgte Guzzoni Ubaldo Soddu som vicekrigsminister og næstkommanderende for overkommandoen.

I 1943 var Guzzoni general for den 6. armé på Sicilien og var kommandør for aksemagternes tropper på Sicilien under den allierede invasion af øen.

Armégruppe Liguria 
Guzzoni endte krigen som øverstbefalende for Armégruppe Liguria. Det var en italiensk-tysk hær (Esercito Nazionale Repubblicano) i den Mussolini-tro  Salò-republik. (Repubblica Sociale Italiana eller RSI). Salò-republikkens hær blev opbygget i 1943, efter at Italien havde kapituleret, og den italienske diktator Benito Mussolini var blevet befriet af tyskerne. Salò-republikkens hær blev opløst ved kapitulationen i 1945. Armégruppe Liguria omfattede mange tyske enheder, og de italienske enheder blev også brugt i tyske operationer.

Se også 
 Albanien under Italien
 Invasionen af Sicilien
 Freden mellem Italien og de Allierede styrker
 Armégruppe Liguria

Eksterne henvisninger 
  www.generals.dk

Militærfolk fra Italien
Fascister fra Italien
Personer i 2. verdenskrig
Albaniens historie
Eritreas historie
Anthony van Hoboken

Anthony van Hoboken (født 23. marts 1887 Rotterdam, død 1. november 1983 Zürich, Schweiz) var en nederlandsk musikolog og musiksamler.

Han studerede på Dr. Hoch's Konservatorium i Frankfurt am Main under Iwan Knorr (1853-1916) og i Wien under musikteoretiker Heinrich Schenker (1868-1935).

Tilskyndet af Schenker grundlagde van Hoboken i august 1927 (officielt åbnet 25. november 1928) et nationalt filmarkiv over musikalske manuskripter i Wien: Archivs für Photogramme musikalischer Meister-Handschriften (alm. forkortet Photogrammarchiv eller Meisterarchiv).

van Hoboken sammenstillede en katalog over værker af den østrigske komponist (Franz) Joseph Haydn (1732-1809): Thematisch-bibliographisches Werkverzeichnis, udgivet i 3 bind i hhv. 1957, 1971 og 1978 på forlaget B. Schott's Söhne i Mainz. Bind 1 dækker instrumentalværker, bind 2 vokalværker og bind 3 tabeller og register, addenda og korrigenda.

Hoboken-fortegnelsen er ordnet systematisk begyndende med et Hob. efterfulgt af et romertal for værkkategori samt værkets nummer i rækkefølgen ordnet kronologisk: Fx er Kejserkvartetten, opus 76, nr. 3 angivet som: Hob. III:77.

Eksterne henvisninger 
 Anthony van Hoboken: Thematisch-bibliographisches Werkverzeichnis bd. 1-3.
 colombia.edu
 dr.hochs.dk

Musikforskere fra Holland
Musikteoretikere
Personer fra Rotterdam
Nederlændere i 1800-tallet
Nederlændere i 1900-tallet
Permanent magnet

Permanente magneter er hovedsageligt magneter, som er lavet af hårde ferromagnetiske materialer. Permanente magneter bruges oftest til kompasnåle og i forbindelse med fremstilling af elektriske apparater. Permanente magneter genererer altid et magnetfelt, hvilket i bestemte situationer er et risikomoment, man må tage i betragtning.

Magnetisme
Fastgøringsemner
Team Saxo Banks hold i 2009

Rytterne på det danske cykelhold Team Saxo Bank for 2009-sæsonen er:

Team CSC
University of Aberdeen

University of Aberdeen (lat.: Universitas Aberdonensis) er et offentligt universitet i Aberdeen i Skotland. Det har ca. 13.500 studenter (2005).

Det er et af de ældste universiteter i Skotland. Dets to forløbere King's College, grundlagt i 1495, og Marischal College, grundlagt i 1593, blev slået sammen til University of Aberdeen i 1860.

Universitetet drev Marischal Museum frem til 2008, hvor det lukkede pga. ombygninger i Marischal College. En del af samlingen er nu en del af King's Museum, der blev oprettet i 2011.

Fakulteter 
 College of Arts and Social Sciences
 School of Divinity
 History and Philosophy
 School of Education
 School of Language & Literature
 School of Law
 School of Social Science
 University of Aberdeen Business School
 College of Life Sciences and Medicine
 School of Biological Sciences
 School of Medical Sciences
 School of Medicine
 School of Psychology
 Graduate School
 College of Physical Sciences
 School of Engineering and Physical Sciences
 School of Geosciences
 Graduate School

Referencer

Eksterne henvisninger 

 University of Aberdeen

Aberdeen
Aberdeen
Etableret i 1495
University of Edinburgh

University of Edinburgh (skotsk gælisk: Oilthigh Dhùn Èideann) blev grundlagt i 1582. Det ligger i Edinburgh i Skotland. Det er det sjette ældste universitet på de britiske øer. Universitetet er blandt de største i Storbritannien.

Eksterne henvisninger 

 

Edinburgh
Bygninger, konstruktioner og anlæg i Edinburgh
Etableret i 1582
Malagassisk

Malagassisk er sproget talt på Madagaskar, hvor det sammen med fransk er officielt sprog, samt på Comorerne, Réunion og Mayotte. Sproget tales af i alt 17 millioner mennesker. Sproget blev tidligere skrevet med det arabiske alfabet, men fra 1800-tallet begyndte det at blive normalt at skrive sproget med det latinske alfabet.

Ekstern henvisning 

 Evolutionary biology can help us understand how language works. The Conversation 2022

Austronesiske sprog
Sprog i Madagaskar
Nevermore

Nevermore er et amerikansk metalband fra Seattle, Washington, dannet i 1991 fra resterne af power metal-bandet Sanctuary. Nevermore indarbejder i deres musik elementer fra blandt andet thrash, død, progressiv og sågar neoklassisk metal, og gør blandt andet brug af akustiske guitarer og mange forskellige former for vokal.

Medlemmer 
Warrel Dane – vokal, keyboards (1991–)
Jeff Loomis – lead guitar, rytmeguitar, baggrundsvokal (1991–)
Jim Sheppard – bas (1991–)
Van Williams – trommer, perkussion (1995–)

Tidligere medlemmer 
Mark Arrington – trommer, perkussion (1991–1995)
Pat O'Brien – rytmeguitar (1995–1996)
Tim Calvert – lead og rytmeguitar (1997–2000)
Steve Smyth – lead og rytmeguitar (2004–2007)

Livemedlemmer 
Chris Broderick – lead og rytmeguitar, baggrundsvokal (2001-2003, 2006, 2007)
James MacDonough – bas (2006)
 Tim Johnston – bas (2007)
 Curran Murphy – rytmeguitar (2003–2004)
Adam Gardner – alternativ perkussion (1991–1995)

Diskografi

Studiealbum 
 1995: Nevermore
 1996: The Politics of Ecstasy
 1999: Dreaming Neon Black
 2000: Dead Heart in a Dead World
 2003: Enemies of Reality
 2005: This Godless Endeavor
 2010: The Obsidian Conspiracy

Ep'er 
 1996: In Memory

Livealbum 
 2008: The Year of the Voyager

Opsamlingsalbum 
 2009: Manifesto of Nevermore

Demoer 
 1992: Utopia
 1994: Unavngivet demo

Singler 
 2001: "Believe In Nothing"

Fodnoter

Eksterne henvisninger 

 Officielle hjemmeside 
 
 
 Century Media's side om Nevermore 

Metalgrupper fra USA
Power metal-grupper
Thrash metal-grupper
Groove metal-grupper
Progressiv metal-grupper
Musikgrupper fra 1991
Urolighederne i Grækenland 2008

Urolighederne i Grækenland begyndte 6. december 2008 da en græsk politimand, Epaminondas Korkoneas (græsk: Επαμεινώνδας Κορκονέας), skød og dræbte den 15 år gamle Alexandros Grigoropoulos (græsk: Αλέξανδρος Γρηγορόπουλος) i Exarcheia i Athen, efter at politiet og en gruppe af unge kom i konflikt. Denne hændelse resulterede i enorme demonstrationer over hele byen, med hundredvis af engagerede demonstranter. Demonstrationerne spredte sig til flere andre byer, inkluderet Thessaloniki, Grækenlands næststørste by.

Den 8. december 2008 var der også uroligheder og demonstrationer udenfor Grækenland, blandt andet på Cypern, i hovedstaden Nicosia og den vestlige by Pafos.

Avisen Kathimerini mente at urolighederne var det værste Grækenland har set siden genoprettelsen af demokratiet i 1974.

Referencer 

Begivenheder i 2008
Grækenland
Melo

Melo er en by i den østlige del af Uruguay, med et indbyggertal (pr. 2004) på cirka 50.000. Byen er hovedstad i departementet Cerro Largo, og blev grundlagt i 1795.

Byer i Uruguay
Absolute Christmas 1999

Absolute Christmas 1999 er et kompilationsalbum fra 1999 i serien Absolute Christmas.

Spor

Disc 1 
 John Lennon & Yoko Ono – The Plastic Ono Band – "Happy Xmas (War Is Over)" 
 Cartoons – "Santa Claus Is Coming To Town" 
 Mel & Kim – "Rockin' Around The Christmas Tree" 
 MC Einar – "Jul' det cool" 
 Dana – "It's Gonna Be A Cold Cold Christmas" 
 Juice / S.O.A.P. / Christina feat. Remee – "Let Love Be Love"
 Paul McCartney – "Wonderful Christmastime" 
 Boney M – "Mary's Boy Child" 
 Otto Brandenburg – "Søren Banjomus"
 Elvis Presley – "I'll Be Home For Christmas"
 Bobby Helms – "Jingle Bell Rock"
 Tamra Rosanes – "I Saw Mommy Kissing Santa Claus"
 Roy Wood with Wizzard – "I Wish It Could Be Christmas Everyday"
 Aled Jones – "Walking In The Air"
 Gnags – "Julesang" 
 Boyz II Men – "Silent Night"

Disc 2 
 Band Aid – "Do They Know It's Christmas?" 
 Spice Girls – "Sleigh Ride" 
 Cliff Richard – "Mistletoe & Wine"
 Nat 'King' Cole – "The Christmas Song (Merry Christmas To You)"
 Henning Stærk – "Blue Christmas" 
 Tiggy – "When You Wish Upon A Star"
 The Pretenders – "Have Yourself A Merry Little Christmas"
 Elton John – "Step Into Christmas"
 José Feliciano – "Feliz Navidad"
 Fenger & Helmig – "Når Sneen Falder"
 Cartoons – "Just Can't Wait"
 Natalie Cole – "Jingle Bells"
 David Essex – "A Winter's Tale"
 Carnie & Wendy Wilson – "Rudolph The Red Nosed Reindeer"
 Bing Crosby – "White Christmas" 
 Gasolin – "Dejlig Er Jorden"

Eksterne henvisninger 

1999
Album fra 1999

sv:Absolute#Övriga album utgivna i serien Absolute
Maracay

Maracay er en by i den nordlige del af Venezuela, med et indbyggertal (pr. 2005) på cirka 1.367.000. Byen blev grundlagt i 1701, og er hovedstad i delstaten Aragua.

Etableret i 1701
Polykarbonat

Polykarbonat (også kaldet Hammerglass, Lexan, Makrolon) er et syntestisk fremstillet materiale. Det har gode optiske egenskaber og en skinnende overflade, hvilket udnyttes til bl.a. maskinafskærmning, indendørs vinduer, beskyttelse af bordplader og trappeværn.

Materialet har en stor slagfasthed og er næsten umuligt at slå i stykker. Desuden er det ikke brændbart under normale forhold. Det er samtidig meget velegnet som sikkerhedsglas.

Polykarbonat forveksles ofte med plexiglas, der er metyl-metakrylat CH2=C(CH3)-COOCH3.

Polykarbonat fremstilles af Bisfenol A.

Plast
Termoplast
Værnemidler
Ciudad Guayana

Ciudad Guayana er en by i den nordøstlige del af Venezuela med  indbyggere. Byen blev grundlagt i 1961 og ligger i delstaten Bolívar.

Referencer 

Byer i Venezuela
Etableret i 1961
Shoaib Akhtar

Shoaib Akhtar (født d. 13. august 1975 i Rawalpindi, Punjab) er en pakistansk cricketspiller.

Han har sat verdensrekord ved to gange at kaste over 160 km/t og kaldes derfor "The Rawalpindi Express".

Referencer

Eksterne henvisninger 

Cricketspillere fra Pakistan
Dopingsager i cricket
Eric Meyer

Eric Meyer er en amerikansk thrash metal-guitarist. Han spillede i mange år i Los Angeles-thrash metal-bandet Dark Angel. Han kom med i bandet i 1984 og spillede på alle albums.  Meyer var det eneste konstante medlem i bandet gennem hele dets karriere. Efter Dark Angel gik i opløsning i 1992 dannede Meyer et nyt band kaldet Hunger sammen med den tidligere Dark Angel-vokalist Ron Rinehart. Efter den anden opløsning af Dark Angel i 2002 dannede han et nyt band, kaldet Swine, som var mere groove metal-orienteret end Dark Angel.

Meyer har en universitetsgrad som studietekniker og efter opløsningen af Dark Angel blev han producer på fuld tid, og producerede album for mange band, som for eksempel Transmetal. Nu arbejder han heltid som lydtekniker. Meyer var også involveret i produktionen af Dark Angels album, og stod for meget af lydteknikken på album som Darkness Descends og Leave Scars, hvilket han ikke blev krediteret for.

Han var støttet af Jackson Guitars og brugte en Jackson King V-model. Meyer blev i 1986 spurgte om han ville med i Megadeth, efter Chris Poland blev fyret, men afslog da han hellere ville blive hos Dark Angel.

Eksterne henvisninger 
 

Guitarister fra USA
Buffalo buffalo Buffalo buffalo buffalo buffalo Buffalo buffalo

"Buffalo buffalo Buffalo buffalo buffalo buffalo Buffalo buffalo" er en engelsk grammatisk korrekt sætning, som er et eksempel på, hvordan homonymer og homofoner kan sammensættes for tilsammen at give en meningsfyldt sætning.

Ordet "buffalo" har i dette tilfælde tre betydninger:
 den amerikanske by Buffalo, New York s
 dyret bøffel d
 et verbum med betydningen at skræmme eller at mobbe v

Med en markering af homonymernes forskellige betydninger bliver meningen: 
Buffalos buffalod Buffalos buffalod buffalov buffalov Buffalos buffalod.

Eller direkte oversat:
Buffalo-bøfler, [som] Buffalo-bøfler kanøfler, kanøfler Buffalo-bøfler.

Se også 
 Bar barbar-bar-barbar bar bar barbar-bar-barbar

Engelske vendinger
Willanzheim

Willanzheim er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Verwaltungsgemeinschaft Iphofen.

Geografi 
Willanzheim ligger i Region Würzburg (Bayerische Planungsregion 2).
 
Kommunen består id over Willanzheim af landsbyerne Markt Herrnsheim og Hüttenheim.

Willanzheim ligger i en højde af 259,6 moh., Markt Herrnsheim 270,5 moh.,
Hüttenheim 281,8 moh., Hüttenheimer Tannenberg 382 moh.

Eksterne henvisninger
Landkreis Kronach

Landkreis Kronach er den nordligste landkreis i regierungsbezirk Oberfranken,  i den tyske delstat Bayern.  Nabokreise er mod nord Landkreis Saalfeld-Rudolstadt i delstaten Thüringen, mod nordøst den ligeledes thüringske Saale-Orla-Kreis, mod øst Landkreis Hof, mod syd Landkreis Kulmbach og Landkreis Lichtenfels, mod sydvest Landkreis Coburg og i vest den thürinske Landkreis Sonneberg.

Geografi 
Kreisområdet ligger for en stor del i Frankenwald, der med højder op til 700 m dækker områderne mod mord, øst og sydøst. I sydvest ligger det Obermainische Hügelland med højder mellem 200 og 500 m. Her ligger blandt andet landreisens administrationsby (Kreisstadt) Kronach. Den bliver gennemløbet af floden Rodach, som også kaldes Zahme Rodach og den kildeflod Wilde Rodach, som har sit udspring i den nordøstlige del af kreisen, og løber mod sydvest gennem området og løber mod floden Main.  I Kronach løber den fra nord kommende Haßlach ud i Rodach

Befolkning og religion 
Af de over  70.000 indbyggere er omkring 56 % katolikker og 38 % protestanter. Kommunerne Wallenfels, Pressig og Steinbach am Wald er næsten udelukkende katolske. Küps og Mitwitz er derimod protestantisk præget. Andelen af udlændinge er med 4 % forhodsvis lav.

Byer og kommuner 
Kreisen havde   indbyggere pr.    

Byer
 Kronach ()
 Ludwigsstadt ()
 Teuschnitz ()
 Wallenfels ()

Købstæder (markt)
 Küps ()
 Marktrodach ()
 Mitwitz ()
 Nordhalben ()
 Pressig ()
 Steinwiesen ()
 Tettau ()

Kommuner
 Reichenbach ()
 Schneckenlohe ()
 Steinbach a.Wald ()
 Stockheim ()
 Tschirn ()
 Weißenbrunn ()
 Wilhelmsthal ()

Kommunefri områder 
 Birnbaum (8,15 km²)
 Langenbacher Forst (12,71 km²)

Verwaltungsgemeinschafte
 MitwitzMitwitz (Markt) og Schneckenlohe
 TeuschnitzReichenbach, Teuschnitz (by) og Tschirn

Eksterne henvisninger 

Kronach
Præmenstruelt syndrom

Præmenstruelt syndrom (PMS) er en række symptomer, der optræder hos kvinder i perioden op til menstruation. Symptomerne kan være af både psykisk og fysisk karakter. I de sværeste tilfælde påvirkes de daglige aktiviteter. Symptomerne forsvinder igen kort efter menstruationens start hvorefter der følger en helt symptomfri periode.

Det vides ikke hvorfor PMS opstår, men symptomernes tætte relation til menstruationscyklussen tyder på, at hormonvariationer i forbindelse med ægløsningen og den efterfølgende menstruation har indflydelse på frembringelsen af PMS.

Forskere har også peget på, at PMS skyldes kulturelle faktorer.

Eksterne henvisninger 
 Præmenstruelt syndrom (PMS) på netdoktor.dk

Noter 

Gynækologi
Kvindens kønsorganer
Foodprocessor

En foodprocessor er en alsidig køkkenmaskine med mange forskellige funktioner og tilbehør, der letter madlavningsarbejdet. I dag forbindes en foodprocessor med et elektrisk drevet apparat, men tidligere har manuelt drevne køkkenmaskiner også båret betegnelsen. I modsætning til en røremaskine kan en foodprocessor typisk både rive, snitte, hakke, røre og ælte i en fart. Kapaciteten afhænger af skålens størrelse og motorens kapacitet.

Det oprindeligt danske navn er køkkenmaskine, men af uvisse årsager har den engelske form foodprocessor over årene vundet indpas i det danske sprog, og i dag er den let fordanskede udgave i ét ord den korrekte stavemåde. Gertrud Sand fra julekalenderen The Julekalender bruger ofte ordet, og ønsker sig en sådan maskine i julegave af sin mand, Oluf Sand.

Noter 

Køkkenmaskiner
Edward Witten

Edward Witten (født 26. august 1951) er en amerikansk teoretisk fysiker og professor på Institute for Advanced Study. Han er en af verdens førende forskere i superstrengteori. Han har lavet omfattende bidrag til teoretisk fysik, og i 1990 blev han som den første fysiker tildelt Fieldsmedaljen for hans indflydelse på matematikkens udvikling. I 1995 foreslog han eksistensen af M-teori på en konference på University of Southern California, og han brugte M-teori til at forklare en række tidligere observerede dualiteter, hvorved han skabte fornyet interesse for strengteorien med en række gennembrud, der kendes som den anden superstrengsrevolution.

Wittens professorat er sponsoreret af Charles Simonyi.

Referencer

Eksterne henvisninger 

 
 Wittens webside på instituttet  
 Udgivelser på ArXiv  af Cornell Universitys bibliotek 
 Edward Witten  på Mathematics Genealogy Project 

Personer fra Baltimore
Matematikere fra USA
Fysikere fra USA
Strengteoretikere
Modtagere af Fieldsmedaljen
Amerikanere i 1900-tallet
Amerikanere i 2000-tallet
Rebæk Søpark Butikscenter

Rebæk Søpark Butikscenter er et mindre butikscenter ved Rebæk Søpark i Hvidovre Kommune. 

Den store dyrehandel ZooZity, som åbnede i oktober 1997, var centrets ankerbutik indtil den i marts 2013 flyttede til mindre lokaler på Hvidovre Torv. De første 14 måneder efter åbningen (altså 1997 og '98) var der omkring 600.000-700.000 gæster i dyrehandlen og centeret. Derfor overvejede man i starten af 1999 at opkræve entré for at komme ind, da ikke alle var interesseret i at købe varer. Dyrehandlen var Nordens største, med et areal på 4000 m², fordelt over tre etager.

Butikscenteret havde tidligere en Aldi, der måtte lukke. I midten af 2010 åbnede en Lidl-butik. Centrets øvrige lejere er en forretning med specialisering i øl, vin og spiritus fra hele verden (Getränkeland), samt småbutikker, en spilleklub (Pitten) og  Kirkens Korshær Genbrugsbutik. 
Butikscentret ejes af Nordicom A/S.

Referencer 

Hvidovre
Indkøbscentre i København og omegn